CELEX: 32011R0772
Language: et
Date: 2011-08-02 00:00:00
Title: Komisjoni rakendusmäärus (EL) nr 772/2011, 2. august 2011 , teatavate kaupade klassifitseerimise kohta kombineeritud nomenklatuuris

4.8.2011   
            
            
               ET
            
            
               Euroopa Liidu Teataja
            
            
               L 201/1
            
         KOMISJONI RAKENDUSMÄÄRUS (EL) nr 772/2011,
   2. august 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. august 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Metallist ja plastikust toode, mis on ette nähtud lapse turvaistme kinnitamiseks mootorsõidukisse (niinimetatud „lapse turvaistme alus”).
                  Toode koosneb pikendatavast tugijalast ning punaste ja roheliste märkidega süsteemist, mis näitavad, näiteks, kas toode või iste on paigaldatud õigesti.
                  Toode on ette nähtud istme ajutiseks paigaldamiseks kinnituskohtade külge, viimased on üldjuhul alaliselt kinnitatud autokere külge ja asuvad autoistme tagaosas.
                  Toodet saab kasutada mitmesugust tüüpi lapseistmetega, mis kinnitatakse toote külge lukustusklambritega.
                  
                      (1) Vt foto.
               
               
                  9401 90 80
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 9401, 9401 90 ja 9401 90 80 sõnastusega.
                  Toodet ei või klassifitseerida rubriiki 8708, kuna see ei ole püsivalt kinnitatud mootorsõiduki kere külge ja seepärast ei saa seda käsitleda kui mootorsõiduki osa või tarvikut.
                  Kui lapse turvaiste on paigutatud „lapse turvaistme aluse” külge, on saadud tervikul lapse täieliku turvaistme omadused ja funktsioon. Toodet tuleb sellepärast käsitleda kui lapse turvaistme osa. Seega tuleb toode klassifitseerida kui istme osa CN-koodi 9401 90 80 alla.
               
            
         
      
         (1)  Foto on üksnes illustratsiooniks.